**Iubire**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce dulce şi gingaşă eşti Iubire

Venită printre noi, din zări cereşti

Ne umpli inima de fericire

Cu cât ne umpli.. tot mai dorită eşti.

Ce milă ai de toţi, dulce Iubire

Ne-aştepţi zâmbind cu lacrimi pe obraz

Ca să venim la Tine cu grăbire

Din mersul nostru pe-al lumii talaz.

Ce vise şi comori ai pus, Iubire

În inimile noastre-odată reci

Cu cât simţim adevărata-Ţi fire

Cu-atâta ne dorim să nu mai pleci.

Şi când păşi-vom spre Cetatea Sfântă

La nunta Mirelui Ceresc, Isus,

Noi vom purta cu haina cea de nuntă

Fărâme de iubiri ce-n noi ai pus...

13.10.2018